
Ymateb i'r ymgynghoriad ar y Strategaeth 
Genedlaethol ar Drais yn erbyn Menywod, Cam-drin 
Domestig a Thrais Rhywiol 


1. Cyflwyniad 


1.1. Mae Cyngor ar Bopeth Cymru'n croesawu'r cyfle i ymateb i ymgynghoriad 
Llywodraeth Cymru ar y strategaeth genedlaethol ar Drais yn erbyn Menywod, 
Cam-drin Domestig a Thrais Rhywiol. 


1.2. Gofynnwn i Lywodraeth Cymru ystyried y canlynol: 


datblygu'r amcanion a'r blaenoriaethau lefel uchel i fod yn rhai CAMPUS ac 
yn rhai sy'n canolbwyntio ar ganlyniadau er mwyn gallu gweithredu a 
monitro'n fwy effeithiol 


darparu'r pecyn e-ddysgu'n ehangach fel y gall sefydliadau sydd y tu allan i'r 
sector cyhoeddus ei ddefnyddio 


gweithio gyda phrifysgolion Cymru i ymgorffori ymwybyddiaeth a 
dealltwriaeth mewn cyrsiau addysgol sy'n ymwneud â'r sector cyhoeddus 
sicrhau bod ymwneud â dioddefwyr a goroeswyr yn cael eu cynnwys fel 


gofynion yn y canllawiau i'r sector cyhoeddus wrth greu eu strategaethau 
lleol a'u dulliau comisiynu rhanbarthol 


bod y canllawiau GOFYN a GWEITHREDU yn cynnwys gwybodaeth am OFYN 
fel ymholiad rheolaidd er mwyn gallu cael disgresiwn lleol wrth ddatblygu 
dull 


comisiynu hirdymor sy'n adfer costau'n llawn er mwyn sicrhau 
sefydlogrwydd ariannol a helpu i flaengynllunio'r gwasanaethau dan sylw 


rôl gwasanaethau gwybodaeth a chyngor cymeradwy o ansawdd ' i 
ddarparu cymorth cyfannol i sicrhau bod unigolion a'u teuluoedd yn gallu 


1 Mae Fframwaith Sichrau Ansawdd Gwybodaeth a Chyngor Llywodraeth Cymru, a fydd yn cael ei 
weithredu o fis Ebrill 2017, yn sicrhau ansawdd gwasanaethau i helpu pobl i ddeall a defnyddio eu hawliau 


a gwneud penderfyniadau deallus i hyrwyddo cyfle teg a chyfartal mewn bywyd. 


1:3. 


2.1. 


2.2. 


2.3. 


gwneud penderfyniadau deallus am eu dyfodol, yn enwedig am eu 
hopsiynau tai ac ariannol 


Byddai Cyngor ar Bopeth Cymru'n croesawu'r cyfle i drafod unrhyw un o'r 
meysydd a godwyd yn yr ymateb hwn gyda'r tîm Trais yn erbyn Menywod a 
Cham-drin Domestig. 


Sylwadau cyffredinol 


Mae'r strategaeth a'r blaenoriaethau a restrwyd yn cwmpasu meysydd eang ac 
nid ydynt yn rhai CAMPUS nac yn canolbwyntio ar ganlyniadau. Er ein bod yn deall 
y bydd y manylion hyn yn cael eu cynnwys yn y cynllun gweithredu a fydd yn 
cyd-fynd â'r strategaeth, ni ddarparwyd y cynllun, ac ni fydd yn cael ei ddarparu ar 
gyfer sylwadau. Mae hyn felly'n cyfyngu ar allu ymatebwyr i gyfrannu'n ystyrlon at 
waith Llywodraeth Cymru. Byddem yn croesawu pennu blaenoriaethau CAMPUS 
yn y strategaeth er mwyn gallu gweithredu a monitro'n effeithiol. Fel arall, 
byddem yn croesawu ymrwymiad i ymgysylltu'n eang â rhanddeiliaid wrth 
ddatblygu'r cynllun gweithredu i sicrhau ei fod yn canolbwyntio ar ganlyniadau ac 
ar unigolion i alluogi Llywodraeth Cymru a chyrff cyhoeddus Cymru i gydweithio'n 
effeithiol er mwyn atal a mynd i'r afael â thrais yn erbyn menywod, cam-drin 
domestig a thrais rhywiol yn well. 


Fel y soniwyd mewn ymatebion blaenorol rydym yn bryderus am lefel y cymorth 
arbenigol sydd ar gael yn y gymuned i'r rhai sy'n datgelu. Yn sgil mwy o 
ymwybyddiaeth a dealltwriaeth o'r Ddeddf Trais ar sail Rhywedd a chyflwyno'r 
broses GOFYN A GWEITHREDU ledled y sector cyhoeddus credwn y bydd mwy yn 
datgelu ac y bydd mwy o angen am wasanaethau. A hynny ar adeg o doriadau 
ariannol ledled y sector a chynnydd amlwg mewn cymorth cyffredinol yn hytrach 
nag arbenigol yn cael ei ddarparu drwy gefnogi cyllid i ddioddefwyr a chyflawnwyr 
camdriniaeth ddomestig. Mae'n debyg y bydd angen clustnodi neu gynyddu cyllid 
i gwrdd â mwy o alw. Byddai hyn yn sicrhau nad yw datgelu'n arwain at roi pobl 
mewn perygl a gellid cyflawni hyn drwy'r canllawiau arfaethedig i gyrff cyhoeddus 
ar eu strategaethau a'u dull comisiynu lleol. 


Yn sgil: Bil Cymru; y refferendwm i adael yr UE a'r effaith ar wariant cyhoeddus; 
diwygiadau posibl i'r system gyfiawnder; ac effaith y cyni parhaus ar wasanaethau 
cyhoeddus a budd-daliadau lles, rydym yn awgrymu y dylai'r strategaeth gynnwys 
ymrwymiad i gynnal adolygiad blynyddol o'r amcanion a'r blaenoriaethau er 
mwyn caniatâu hyblygrwydd a chyfle i newid. Byddai hyn yn helpu i sicrhau bod 
modd addasu'r strategaeth i gyfateb i'r amgylchedd allanol newidiol a'i fod yn cael 
ei lywio'n barhaus gan arferion sy'n datblygu. 


2.4. 


3.1. 


3.2, 


Mewn modd tebyg, byddem o blaid ailysgrifennu'r blaenoriaethau i atal y 
strategaeth rhag cael ei dehongli fel un nad yw'n galluogi datblygu gwasanaethau 
newydd, e.e. 


Newid: 


m Byddwn yn gweithio gyda'r Ymgynghorydd Cenedlaethol, Comisiynydd 
Cenedlaethau'r Dyfodol Cymru, gwasanaethau arbenigol, Iechyd Cyhoeddus Cymru 
a gwasanaethau plant i sicrhau bod gan deuluoedd a adnabuwyd ac y mae arnynt 
angen cymorth i fyw gyda sawl profiad andwyol yn ystod plentyndod sy'n 
ymwneud â cham-drin domestig a thrais rhywiol, fynediad at ymyriadau 
presennol a ddarperir gan wasanaethau arbenigol. (tud 24). 


m Byddwn yn gweithio gyda'r Ymgynghorydd Cenedlaethol, Comisiynydd 
Cenedlaethau'r Dyfodol Cymru, gwasanaethau arbenigol, Iechyd Cyhoeddus Cymru 
a gwasanaethau plant ac oedolion i sicrhau bod gan deuluoedd a adnabuwyd ac 
y mae arnynt angen cymorth i fyw gyda sawl profiad andwyol yn ystod plentyndod 
sy'n ymwneud â cham-drin domestig a thrais rhywiol, fynediad at ymyriadau a 
ddorperir gan wasanaethau arbenigol ac anarbenigol sy'n diwallu eu 
hanghenion ac amgylchiadau (tud 24). 


Byddai hyn yn galluogi ymatebion hyblyg y gellir eu haddasu i amgylchiadau 
penodol y teulu. Byddai hefyd yn adlewyrchu y gallai'r dadansoddiad o 
anghenion sydd ei angen i ddatblygu'r strategaethau lleol nodi bylchau mewn 
gwasanaethau a chyfleoedd ar gyfer datblygiadau neu ddulliau newydd. 


Blaenoriaethau atal 


Rydym yn cefnogi'r amcanion a nodwyd ar gyfer atal - er eu bod yn eang mae 
ganddynt flaenoriaethau posibl i'w hadnabod ar gyfer gweithio tuag at eu 
cyflawni. 


Yn amcan 1 hoffem weld ymrwymiad gan Lywodraeth Cymru yn cael ei gynnwys 
yn y cynllun gweithredu, os nad y strategaeth ei hun. Ymrwymiad i ddarparu 
pecyn e-ddysgu grŵp 1 yn ehangach i bobl Cymru, a hyrwyddo ei ddefnydd i 
sefydliadau'r trydydd sector yn arbennig. Gallwn ni, ac aelodau'n rhwydwaith, 
ddilyn y cwrs drwy gofrestru gyda Learning&NHSWales, ond mae problemau wedi 
bod gyda hyn ac nid oes llawer yn gwybod ei fod ar gael i bobl y tu allan i'r GIG. 
Mae'n adnodd di-dâl sy'n darparu lefel sylfaenol o ymwybyddiaeth o drais yn 
erbyn menywod, cam-drin domestig a thrais rhywiol a chredwn y dylai fod ar gael 
a'i ddefnyddio'n ehangach nag sy'n digwydd ar hyn o bryd. Gofynnwn i 
Lywodraeth Cymru wneud trefniadau i ddarparu'r pecyn e-ddysgu: 


3:3; 


3.4. 


aa 


m ary Parth Dysgu ac Academi Wales i hyrwyddo ei ddefnydd i'r trydydd sector 


m i sefydliadau fel y gallant ei gynnwys yn eu darpariaeth dysgu a datblygu eu 
hunain 


Yn amcan 1 neu 2 byddem yn croesawu ymrwymiad penodol gan Lywodraeth 
Cymru i ymgysylltu â darparwyr addysg uwch ledled Cymru sy'n addysgu darpar 
weithwyr y sector cyhoeddus er mwyn codi ymwybyddiaeth a dealltwriaeth o 
drais yn erbyn menywod, cam-drin domestig a thrais rhywiol. Credwn y byddai 
sicrhau bod prifysgolion yn cynnwys hyfforddiant ar drais yn erbyn menywod, 
cam-drin domestig a thrais rhywiol i weithwyr sector cyhoeddus y dyfodol yn 
helpu i gefnogi ac ymgorffori nodau ac amcanion y fframwaith hyfforddi 
cenedlaethol. Hoffem weld y cyrsiau prifysgol canlynol yn cael eu targedu i 
gynnwys elfen ar drais yn erbyn menywod, cam-drin domestig a thrais rhywiol, 
gan gychwyn gyda llais y dioddefwr a'r cyflawnwr: gwaith cymdeithasol; nyrsio; 
meddygon dan hyfforddiant; athrawon dan hyfforddiant; swyddogion tai. 


Mae Rhondda Cynon Taf yn enghraifft o awdurdod lleol sydd wedi gweithio'n 
llwyddiannus gyda phrifysgol i gynyddu llais a phrofiad defnyddwyr 
gwasanaethau mewn amgylchedd dysgu ffurfiol a mantais hyn i'r dysgwr. Mae'r 
Prosiect Cymorth Gofalwyr a'r rhaglen cynnwys defnyddwyr gwasanaethau 
iechyd meddwl (sy'n cael ei redeg gan Interlink) wedi cefnogi gofalwyr a 
defnyddwyr gwasanaethau i gymryd rhan yn rhaglenni gwaith cymdeithasol a 
nyrsio Prifysgol De Cymru ers sawl blwyddyn. Mae dysgwyr wedi croesawu hyn yn 
gynnes, mae'n cyfrannu at sicrhau bod gan weithlu'r dyfodol fwy o 
ymwybyddiaeth o'r materion a'u bod yn deall anghenion a phroblemau'r grwpiau 
defnyddwyr penodol hyn gan gefnogi defnyddwyr gwasanaethau a gofalwyr i 
gryfhau eu llais a gwella eu hunanhyder ar yr un pryd. 


Rydym hefyd o blaid gweithio gyda darparwyr gwasanaethau ledled Cymru i 
ymgorffori gwybodaeth am drais yn erbyn menywod, cam-drin domestig a thrais 
rhywiol mewn cyfleoedd a gofynion datblygu proffesiynol parhaus (DPP) 
gweithwyr y sector cyhoeddus a'r rhai sy'n gweithio mewn gwasanaethau cymorth 
yn y sectorau cyhoeddus a phreifat. Byddai targedu darparwyr DPP i gynnwys 
gwybodaeth am drais yn erbyn menywod, cam-drin domestig a thrais rhywiol yn 
cefnogi gweithrediad y Fframwaith Hyfforddi Cenedlaethol ac yn darparu mwy o 
gyfleoedd i addysgu'r holl grwpiau a nodwyd yn y fframwaith. Credwn y dylid rhoi 
blaenoriaeth i weithio gyda meddygon teulu a darparwyr hyfforddiant DPP iechyd 
meddwl yn sgil y cysylltiadau â thrais yn erbyn menywod, cam-drin domestig a 
thrais rhywiol, yn enwedig y ffaith fod gan lawer o ddioddefwyr a goroeswyr 
salwch meddwl. 

Blaenoriaethau amddiffyn 


Rydym yn cytuno â'r blaenoriaethau a bennwyd i gyflawni'r amcan amddiffyn gan 
ganolbwyntio ar weithredu'r Fframwaith Hyfforddi Cenedlaethol ar drais yn erbyn 
menywod, cam-drin domestig a thrais rhywiol. Rydym yn croesawu'r flaenoriaeth i 
ddatblygu fframwaith ar gyfer ymgysylltu â dioddefwyr a goroeswyr. Hoffem weld 
pwyslais ar y dull hwn yn y canllawiau i'r sector cyhoeddus ar greu eu 
strategaethau lleol a'u dulliau comisiynu rhanbarthol. 


Ceir ymholiad arferol GOFYN (ASK RE) Cyngor ar Bopeth mewn rhai lleoliadau 
cyngor wyneb-yn-wyneb i nodi profiad presennol neu flaenorol o gam-drin 
domestig. Darperir y wybodaeth ganlynol felly i gefnogi datblygiad GOFYN a 
GWEITHREDU i sector cyhoeddus Cymru. Mae rhagor o fanylion ar gael gan Helen 
Scadding a fyddai'n croesawu'r cyfle i rannu dysgu ar weithredu'r rhaglen. Mae 
swyddfeydd Cyngor ar Bopeth lleol sy'n gweithredu'r rhaglen ASK RE yn gallu 
rhannu eu profiadau a gwersi hefyd, ac mae rhai o'r rhain i'w cael ar-lein, fel 
adroddiad Cyngor ar Bopeth Sir y Fflint, Let's talk about domestic abuse”. 


Yn 2012-13, roedd llai na 0.896 o'n hymholiadau yn ymwneud â thrais a cham-drin 
ar sail rhywedd er bod 1 o bob 4 menyw yn profi trais a chamdriniaeth ddomestig 
fel oedolion, a hyd at 1 o bob 6 o ddynion yn profi o leiaf un digwyddiad o 
gam-drin domestig fel oedolion. Yn ystod y cyfnod hwn fe welsom dros 1.2 miliwn 
o fenywod. Yn seiliedig ar y cyfartaleddau uchod fe allem fod wedi gweld 150,000 
o fenywod a oedd wedi dioddef a goroesi trais domestig, ond dim ond 11,500 o 
fenywod a ddatgelodd hynny. 


Mae'r rhaglen ASK RE a ddatblygwyd mewn ymateb i hyn yn darparu hyfforddiant 
a chymorth i ganghennau Cyngor ar Bopeth ledled y DU, gan ymgorffori ymholiad 
rheolaidd am brofiadau cleient o drais a cham-drin ar sail rhywedd mewn 
sesiynau cyngor wyneb-yn-wyneb, a darparu cymorth, cyfeiriadau a chyngor 
effeithiol os yw'r cleient yn datgelu. Rydym wedi mabwysiadu'r rhaglen hon gan 
ein bod yn gweithredu dull cyfannol o ddatrys problemau cleientiaid. Roeddem yn 
gwybod bod angen i ni feddwl am ffordd o nodi mwy o gleientiaid y mae trais a 
cham-drin ar sail rhywedd, yn cynnwys cam-drin ariannol, wedi effeithio arnynt, 
gan fod cysylltiad tebygol rhwng hyn a'r broblem/problemau a gyflwynir i Cyngor 
ar Bopeth. Mae bod yn ymwybodol o holl amgylchiadau problem cleient yn golygu 
y gallwn ymdrin â'r broblem yn well drwy wybod y darlun cyfan. 


Cynhaliwyd y cyfnod treialu yn 2013 a'i brofi drwy ddefnyddio model 'ymholiad 
rheolaidd', model a ddefnyddiwyd yn effeithiol gan y GIG i OFYN i grwpiau o 
gleifion penodol am gamdriniaeth ac i ddarparu rhagor o wybodaeth os oedd 
angen. Mae ein rhaglen yn sicrhau mai dim ond os ydynt yn dod i ymholi am 
broblem dyledion, budd-dal, teulu/perthynas neu dai ar eu pen eu hunain, mewn 
amgylchedd preifat a diogel y GOFYNnir y cwestiwn hwn. Ers y cyfnod treialu 


4.0. 


4.7. 


mae'r rhaglen hyfforddiant wedi'i chyflwyno i dros 100 o swyddfeydd ledled y DU, 
gan arwain at y canlynol: 


m GOFYNnwyd y cwestiwn i 6, 487 o gleientiaid rhwng Rhagfyr 2014-15 gyda 
chyfradd ddatgelu o 17% (1,072). Roedd 84% o'r rhai a ddatgelodd eu bod 
wedi dioddef yn fenywod a 16% yn ddynion. 


m gwelwyd bod gan 9 o bob 10 unigolyn sy'n derbyn cymorth gan Cyngor ar 
Bopeth ar gyfer problem cam-drin domestig, broblem arall fel dyled neu dai. Y 
3 prif broblem yr oedd cleientiaid a ddatgelodd achosion o drais a cham-drin 
ar sail rhywedd yn gofyn am gymorth ar ei chyfer oedd: dyled (3096), 
budd-daliadau (2596) neu dai (2496). 


m datgelodd 1.596 o gleientiaid y GOFYNnwyd y cwestiwn iddynt achosion o gael 
eu cam-drin fel plentyn, datgelodd 8% achosion o gam-drin blaenorol fel 
oedolyn a datgelodd 8% arall achosion o gam-drin sy'n parhau i ddigwydd neu 
wedi digwydd o fewn y chwe mis diwethaf. 


Mae'r gwerthusiad o'r dull hwn yn dal i fynd rhagddo gyda gwerthuswyr 
annibynnol o Brifysgol Caerhirfryn (Dr Susie Balderston a'r Athro Sylvia Walby) 
wedi'u penodi i ymchwilio ac i gefnogi'r gwaith o ddatblygu a phrif ffrydio'r rhaglen 
ASK RE yn barhaus i'n gwasanaethau cyngor. Mae gwerthusiad mewnol o'r 
rhaglen hyd yn hyn wedi nodi canlyniadau a manteision cadarnhaol defnyddio'r 
rhaglen, yn cynnwys: 


m mae trais a cham-drin ar sail rhywedd yn broblem gyffredin i'n cleientiaid 
m mae gofyn ymholiad rheolaidd yn annog pobl i ddatgelu 


m mae datgelu'n gynnar yn ein galluogi i helpu mwy o gleientiaid ac yn rhoi 
opsiynau, a allai achub bywyd 


m nid yw'r ffaith ein bod yn gofyn y cwestiwn yn poeni'r rhan fwyaf o gleientiaid 
ac mae dioddefwyr am i ni ofyn y cwestiwn 


m mae cynghorwyr yn datblygu hyder a sgiliau i ddefnyddio ASK RE gydag amser 


m mae defnyddio ASK RE yn ein galluogi i ddarparu cyngor gwell i fwy o 
gleientiaid 


m mae partneriaethau, a chyfeirio ac atgyfeirio, gyda sefydliadau lleol a 
chenedlaethol yn gwella 


Mabwysiadwyd dull ASK RE gan bob un o'r 19 elusen Cyngor ar Bopeth lleol yng 
Nghymru sydd wedi cwblhau'r hyfforddiant, gyda 17 ohonynt yn GOFYN yn 
rheolaidd. Mae tystiolaeth anecdotaidd gan y rhwydwaith yng Nghymru wedi 
dangos problemau o ran gallu cael gafael ar wasanaethau yng nghefn gwlad, ond 
yn gyffredinol mae GOFYN wedi galluogi canghennau Cyngor ar Bopeth lleol i 
feithrin perthynas gadarnhaol ag asiantaethau trais domestig lleol i gefnogi 
cleientiaid sydd angen cymorth yn syth. Mae Cyngor ar Bopeth Rhondda Cynon 


4.8. 


5.1. 


Be, 


Taf wedi bod yn rhan o raglen GOFYN ers dros flwyddyn a newydd benderfynu 
ymestyn GOFYN y cwestiwn ym mhob maes cyngor yn dilyn adolygiad mewnol o'r 
rhaglen. Maent yn gobeithio y bydd y dull hwn o ymestyn GOFYN i'r holl 
gleientiaid yn cyrraedd mwy o bobl, yn sicrhau cysondeb ar draws eu 
gwasanaethau ac yn helpu i godi ymwybyddiaeth a dealltwriaeth o drais a 
cham-drin ar sail rhywedd yn eu hardal. 


O'n profiad ni o OFYN byddem am i ganllawiau GOFYN a GWEITHREDU gyfeirio at 
OFYN fel ymholiad rheolaidd yn hytrach nag ymholiad wedi'i dargedu fel sy'n cael 
ei gynnig. Credwn y byddai hyn yn cefnogi'r flaenoriaeth atal o godi 
ymwybyddiaeth a dealltwriaeth o drais a cham-drin ar sail rhywedd ledled Cymru 
drwy hyrwyddo trafodaeth a datgelu diogel, yn ogystal â chefnogi'r newid 
diwylliannol sydd ei angen i fynd i'r afael â thrais yn erbyn menywod, cam-drin 
domestig a thrais rhywiol. Hefyd, gall GOFYN yn rheolaidd osgoi natur oddrychol y 
broses ymholiad wedi'i dargedu a'r pwysau ar staff rheng flaen i wneud 
penderfyniad ynglŷn â phwy i OFYN y cwestiwn iddo. Bydd y gwerthusiad 
annibynnol o'n dull yn darparu rhagor o fanylion ar effaith GOFYN yn rheolaidd. 
Byddwn yn darparu hwn i Lywodraeth Cymru ar ôl ei gwblhau. 


Blaenoriaethau cymorth 


Rydym yn cytuno â'r blaenoriaethau a bennwyd i gyflawni'r amcanion cymorth. 
Rydym hefyd yn croesawu cynnwys darparu canllawiau ar gomisiynu a llwybr 
integredig i gefnogi anghenion dioddefwyr sy'n profi llawer o anfanteision. 
Gofynnwn i'r canllawiau ar gomisiynu hyrwyddo'r canlynol: 


m comisiynu hirdymor sy'n adfer costau'n llawn er mwyn sicrhau sefydlogrwydd 
ariannol a helpu i flaengynllunio'r gwasanaethau dan sylw 


m gwasanaethau gwybodaeth a chyngor cymeradwy o ansawdd i ddarparu 
cymorth cyfannol i sicrhau bod unigolion a'u teuluoedd yn gallu gwneud 
penderfyniadau deallus am eu dyfodol, yn enwedig eu hopsiynau tai ac 
ariannol 


Roedd ein gwaith diweddar i gynyddu ymwybyddiaeth a dealltwriaeth o drais a 
cham-drin ar sail rhywedd a gynhaliwyd fel rhan o'n hymgyrch Talk about abuse yn 
cynnwys gwaith ymchwil arwyddocaol i gam-drin ariannol, ffurf o gam-drin 
domestig nad yw'n cael ei hysbysu na'i nodi ddigon o lawer. O arolwg o dros 2,000 
o bobl, a gynhaliwyd ar ein rhan gan ComRes (Mai 2015) canfuwyd y canlynol: 


m dim ond 2 o bob 5 o oedolion y DU sy'n ymwybodol bod cam-drin domestig yn 
gallu cynnwys elfen ariannol 


m nid yw 4 o bob 10 o bobl (39 y cant) yn ymwybodol bod mynnu bod eu partner 
yn rhoi cyfrif am eu holl wariant yn gallu bod yn gam-drin domestig 


5.3 


5.4 


5.5 


m nid yw dros hanner (55 y cant) yn cydnabod bod trefnu benthyciad yn enw 
dioddefwr heb iddo wybod yn ffurf ar gam-drin” 


Canfu'r ymchwil hefyd nad yw llawer o bobl yn ymwybodol bod cam-drin 
domestig yn golygu mwy na thrais corfforol. Gwelir hyn yng ngwaith ymchwil 
diweddar Coleg yr Heddlu (Medi 2016) ac mewn canllawiau newydd a grêwyd 
gyda'r nod o newid dealltwriaeth ddiwylliannol o gam-drin domestig yn 
heddluoedd y DU ar ôl gweld nad yw swyddogion o reidrwydd yn adnabod 
patrymau risg uchel o gam-drin cymhellol a rheoli, yn cynnwys cam-drin ariannol, 
gan eu bod yn canolbwyntio ar y ffeithiau yn y digwyddiadau unigol y maen nhw'n 
ymdrin â nhw. 


Roedd adroddiad Cyngor ar Bopeth Controlling money, controlling lives yn 2014 yn 
dangos bod pobl a oedd yn cam-drin yn ddomestig yn cyfyngu mynediad y 
dioddefwyr i'w cyfrifon banc, yn dwyn ganddynt ac yn difrodi eu heiddo. Roedd 
rhai dioddefwyr wedi gorfod gofyn am gymorth ar ôl mynd i ddyledion mawr wrth 
gael eu gorfodi i gymryd benthyciadau ar gyfer y sawl oedd yn eu cam-drin. Mewn 
rhai achosion roedd bygythiadau, trais corfforol a hyd yn oed bygythiadau 
ailadroddus i ladd yn cyd-fynd â'r achosion o gam-drin ariannol. Roedd arolwg o 
gynghorwyr Cyngor ar Bopeth ar gyfer yr adroddiad yn dangos bod y dioddefwyr 
roeddynt wedi eu helpu drwy eu gwaith wedi cael eu cam-drin yn ariannol 77 y 
cant o'r adeg. 


Rydym felly am weld y canllawiau comisiynu'n cynnwys amrywiaeth lawn o 
wasanaethau cymorth y mae dioddefwyr a goroeswyr yn debygol o fod eu 
hangen, e.e. gwasanaethau gwybodaeth a chyngor arbenigol sy'n cwmpasu tai, 
dyledion, cyngor ar hawliau lles, a chynhwysiant ariannol. Mae angen y 
gwasanaethau gwybodaeth a chyngor hyn yn ogystal â'r gwaith cymorth a wneir 
gan ddarparwyr gwasanaethau trais yn erbyn menywod, cam-drin domestig a 
thrais rhywiol arbenigol sy'n gofyn am wahanol sgiliau, hyfforddiant, gwybodaeth, 
yswiriant ac awdurdodiad yr Awdurdod Ymddygiad Ariannol (ar gyfer gwaith 
dyledion), lle bo'n berthnasol. 


Dylai canfyddiadau gwaith y Rhwydwaith Cyngor Cenedlaethol i anghenion 
gwybodaeth a chyngor Cymru gael eu cyfeirio a'u defnyddio yn y canllawiau 
comisiynu i sicrhau bod lefelau priodol o wasanaethau ar gael. Mae angen hyn yn 
arbennig yn sgil y blaenoriaethau a amlinellwyd i gefnogi amcan 5, yn cynnwys 
cefnogi teuluoedd drwy gyllid Teuluoedd yn Gyntaf fel ffordd o hyrwyddo dull 
cymorth integredig ar gyfer y teulu cyfan. Fodd bynnag, mae'n debyg y bydd cyllid 
yn cael ei dynnu o'r gwasanaethau gwybodaeth a chyngor cefnogol hyn yn sgil y 
cyhoeddiad diweddar ar newid pwyslais cyllid Teuluoedd yn Gyntaf i roi 


2 Am ragor o fanylion gweler ein datganiad i'r wasg ym Mehefin 2015 Financial abuse going 'under the 


radar' 

blaenoriaeth i lenwi bylchau a nodwyd mewn gwasanaethau ac i gysylltu mwy ag 
atal Digwyddiadau Niweidiol yn ystod Plentyndod. 


Effaith ar nodweddion gwarchodedig 


Rydym yn argymell bod Llywodraeth Cymru'n gwella'r wybodaeth gyd-destunol yn 
adran 2 y strategaeth i: 


m wahanu'r wybodaeth am drawsrywedd o'r adran Bobl Lesbiaidd, Hoyw, 
Deurywiol a Thrawsrywiol- gyfredol i fod yn grŵp ar ei ben ei hun er mwyn 
rhoi gwell adlewyrchiad o'r rhwystrau penodol y mae pobl drawsrywiol yn eu 
hwynebu wrth geisio datgelu a chael cymorth, yn ogystal â natur wahanol a 
chymhleth eu hanghenion 


m cynnwys pobl anabl fel grŵp penodol a nodi eu bod yn profi lefelau uwch o 
gamdriniaeth gan eu bod yn agored i niwed mewn sawl ffordd ac wedi'u 
hynysu hefyd 


m ystyried gwybodaeth ychwanegol am y lefel uchel o broblemau iechyd 
meddwl ymysg y rhai sydd wedi profi, neu yn profi trais ar sail rhywedd 


Ynglŷn â Chyngor ar Bopeth Cymru 


Mae Cyngor ar Bopeth yn elusen annibynnol sy'n cwmpasu Cymru a Lloegr. Mae'n 
gweithredu fel Cyngor ar Bopeth Cymru yng Nghymru ac mae ganddi swyddfeydd yng 
Nghaerdydd a'r Rhyl. Mae 19 o Ganolfannau Cyngor ar Bopeth yng Nghymru, pob un 
ohonynt yn aelodau o Gyngor ar Bopeth Cymru, ac yn darparu gwasanaethau o dros 
375 o leoliadau. 


Mae gan y gwasanaeth Cyngor ar Bopeth ddau nod: 


e darparu'r cyngor sydd ei angen ar bobl ar gyfer y problemau a wynebant 
e_ gwella'r polisïau a'r arferion sy'n effeithio ar fywydau pobl. 


Mae'r cyngor a ddarperir gan y gwasanaeth Cyngor ar Bopeth yn rhad ac am ddim, yn 
annibynnol, â sicrwydd ansawdd, yn gyfrinachol a diduedd, ac mae ar gael i bawb beth 
bynnag fo'u hil, rhywedd, anabledd, cyfeiriadedd rhywiol, crefydd, oedran neu'u 
cenedligrwydd. 


Mae gan y Gwasanaeth Cyngor ar Bopeth gyfrifoldebau dros gynrychioli defnyddwyr yng 
Nghymru yn sgil newidiadau Llywodraeth y DU ym maes defnyddwyr.” O 1af Ebrill 2014 
mae'r cyfrifoldebau hyn yn cynnwys swyddogaethau statudol a chyfrifoldebau i 
gynrychioli defnyddwyr ynni a'r post. 


Am wybodaeth bellach neu unrhyw ymholiadau, cysylltwch ag: 


Elle McNeil 
Policy Officer / Rheolwr Polisi 
Citizens Advice Cymru / Cyngor ar Bopeth Cymru 


Elle.McNeileCitizensAdvice.org.uk / policy.cymru6CitizensAdvice.org.uk 


3 Ar 1 Ebrill 2013 trosglwyddwyd y cyfrifoldeb dros gynrychioli defnyddwyr o Lais Defnyddwyr at 
Wasanaeth Cyngor ar Bopeth (gan cynnwys Cyngor ar Bopeth Cymru) yn dilyn adolygiad Llywodraeth y 
DU o faes defnyddwyr. O 1 Ebrill 2014 mae hyn yn cynnwys swyddogaethau a chyfrifoldebau statudol i 
gynrychioli defnyddwyr post ac ynni. 

